CELEX: C2005/115/28
Language: da
Date: 2005-05-14 00:00:00
Title: Sag C-123/05: Sag anlagt den 15. marts 2005 af Kommissionen for De Europæiske Fællesskaber mod Den Italienske Republik.

14.5.2005   
            
            
               DA
            
            
               Den Europæiske Unions Tidende
            
            
               C 115/15
            
         Sag anlagt den 15. marts 2005 af Kommissionen for De Europæiske Fællesskaber mod Den Italienske Republik.
   (Sag C-123/05)
   (2005/C 115/28)
   Processprog: italiensk
   Ved De Europæiske Fællesskabers Domstol er der den 15. marts 2005 anlagt sag mod Den Italienske Republik af Kommissionen for De Europæiske Fællesskaber ved X. Lewis og A. Aresu, som befuldmægtigede.
   Kommissionen har nedlagt følgende påstande:
   
               1.
            
            
               Det fastslås, at Den Italienske Republik, ved vedtagelsen af artikel 44 i lov nr. 724 af 23. december 1994, der ændrer ordlyden af artikel 6 i lov nr. 573 af 24. december 1993, ved indsættelsen af en bestemmelse i stk. 2, hvorefter offentlige tjenesteydelses- og indkøbsaftaler kan videreføres til fordel for tidligere kontrahenter, tilsidesatte de forpligtelser, der følger af artikel 11, 15 og 17 i Rådets direktiv 92/50/EØF (1) af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, og artikel 6 og 9 i Rådets direktiv 93/36/EØF (2) af 14. juni 1993 om samordning af fremgangsmåderne ved offentlige indkøb, samt artikel 43 EF og 49 EF.
            
         
               2.
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har anfægtet bestemmelserne i artikel 6, stk. 2, i lov nr. 573 af 1993, som ændret ved artikel 44, i lov nr. 724 af 1994. Stk. to, der forbyder en stiltiende videreførelse af de kontrakter, som de offentlige myndigheder har indgået til indkøb af varer og tjenesteydelser, fastsætter tillige, at »inden for en frist på tre måneder efter udløbet af kontrakterne, skal myndighederne undersøge, om overvejelserne i forbindelse med hensigtsmæssigheden og den almene interesse taler til fordel for en videreførelse af kontrakterne, og i givet fald oplyse kontrahenten om ønsket herom«.
   Kommissionen er af den opfattelse, at disse bestemmelser giver de offentlige myndigheder adgang til direkte og uden anvendelse af en udbudsprocedure, at indgå nye tjenesteydelses- og indkøbsaftaler under anvendelse af procedurer, der ikke er i overensstemmelse med fællesskabsretten. Bestemmelserne er således i strid med de principper, der er fastsat i direktiv 92/50/EF og 93/36/EØF om henholdsvis offentlige tjenesteydelses- og indkøbsaftaler. De er tillige i strid med principperne om forbud mod forskelsbehandling og om gennemsigtighed, der tilsigter at sikre etableringsfriheden og den fri udveksling af tjenesteydelser jf. EF-traktatens artikel 43 og 49.
   
      (1)  EFT L 209 af 24.7.1992, s. 1.
   
      (2)  EFT L 199 af 9.8.1993, s. 1.